Սևեռուն մտքերը շատ մարդկանց ստիպում են կրկին ստուգել՝ արդյոք արդուկն անջատվա՞ծ է, կամ մեքենայի դռները՝ փակված: Օբսեսիվ-կոմպուլսիվ խանգարում ունենալու դեպքում, սակայն, կպչուն մտքերն ու սևեռուն վարքը այնքան հաճախակի բնույթ են ստանում, որ դրանք խառնվում են մարդկանց ամենօրյա կյանքին, և դժվար է դառնում այդ մտքերը ցրելը: Այնուամենայնիվ, անցանկալի մտքերից և ոչ ռացիոնալ համոզմունքներից ազատվել և դրանք կառավարել հնարավոր է՝ որոշակի թերապիայի և ինքնաօգնության մեխանիզմներից օգտվելու միջոցով: